Sa'id ibn Zayd

**Saʿīd bin Zayd bin ʿAmr bin Nufayl bin ʿAbd al-ʿUzzā al-ʿAdawī al-Qurashī** (Arabic: سَعِيد بْن زَيْد بْن عَمْرو بْن نُفَيْل بْن عَبْد ٱلْعُزَّى ٱلْعَدَوِيّ ٱلْقُرَشِيّ; c. 593-671), dem sanso know by ein *kunya* **Abūʾl-Aʿwar** Arabic: أَبُو ٱلۡأَعْوَر (Lit. 'Father of the One-Eyed'), be a companion of de Islamic prophet Muhammad den a brother-in-law of Umar.

Dem describe Sa'id as a tall, hairy, dark-skinned man.

## Conversion to Islam
Sa'id cam be a Muslim no be later dan 614.  Ein wifey Fatima sanso be an early convert.  At first dem keep dema faith secret secof Fatima ein bro Umar be a prominent persecutor of Muslims. Khabbab ibn al-Aratt often visit dema house den dey read de Qur'an to Fatima.

One day Umar enter dema house while Sa'id dey read wey he demand to know wat de "balderdash" be. Wen dem deny say anything be read, Umar seize Sa'id wey he knock am to de floor. Fatima stand up to defend ein husbie, wey Umar hit am so hard dat she bleed. De couple admit say dem be Muslims. At de sight of de blood, Umar make sorry for wat he do, wey he biz to see wat dem dey read. E be *Ta-Ha*, later to cam be de twentieth *Surah* of de Qur'an. Impressed by de beauty of de words, Umar decide make he cam be a Muslim.

## Emigration to Medina
Sa'id join de general emigration to Medina insyd 622 wey at first he lodge insyd de house of Rifa'a ibn Abdul-Mundhir. Dem make am de bro insyd Islam of Rafi ibn Malik of de Zurayq clan; buh an alternative tradition dey name ein bro insyd Islam as Talha ibn Ubaydallah.

Sa'id participate insyd all de oda battles insyd wich Muhammad personally fight. He serve as Muhammad ein secretary wey he record de verses of de Quran.

## During de time of de Caliphs
Insyd de time of Muawiya ibn Abi Sufyan (r. 661–680) he be Governor of Kufa.

## Death
He die insyd 671 CE (51 AH) during de reign of Muawiya at al-Aqiq. Dem carry ein body back to Medina wey dem bury am der by Sa`d ibn Abi Waqqas den Abdullah ibn Umar.

## Family
He be de son of Zayd bin Amr, from de Adi clan of de Quraysh insyd Mecca, den of Fatima bint Ba'ja of de Khuza'a tribe. Dem murder ein poppie insyd 605.

### Wifeys den kiddies

Sa'id get over thirty kiddies by at least eleven different women.
# Fatimah bint al-Khattab, dem sanso know as Ramla anaa as Umm Jamil, wey be ein cousin den a sisto of Umar, de second Caliph.
## Abdulrahman *de Elder*, wey lef no male-line descendants.
# Julaysa bint Suwayd.
## Zayd, wey lef no male-line descendants.
## Abdullah *de Elder*, wey lef no male-line descendants.
## Atiqa.
# Umama bint al-Dujayj of de Ghassan tribe.
## Abdulrahman *de Younger*, wey lef no male-line descendants.
## Umar *de Younger*, wey lef no male-line descendants.
## Umm Musa.
## Umm al-Hasan.
# Hamza bint Qays of de Muharib ibn Fihr clan of de Quraysh.
## Muhammad.
## Ibrahim *de Younger*.
## Abdullah *de Younger.*.
## Umm Habib *de Elder*.
## Umm al-Hasan *de Younger*.
## Umm Zayd *de Elder*.
## Umm Salama.
## Umm Habib *de Younger*.
## Umm Sa'id *de Elder*, wey die insyd ein poppie ein lifetime.
## Umm Zayd.
# Umm al-Aswad from de Taghlib tribe.
## Amr *de Younger*.
## al-Aswad.
# Dumkh bint al-Asbagh of de Kalb tribe.
## Amr *de Elder*.
## Talha, wey die insyd ein poppie ein lifetime wey he lef no male-line descendants.
## Zujla.
# Bint Qurba, sanso of de Taghlib tribe.
## Ibrahim.
## Hafsa
# Umm Khalid, a concubine.
## Khalid.
## Umm Khalid, wey die insyd ein poppie ein lifetime.
## Umm al-Numan.
# Umm Bashir bint Abi Mas'ud *al-Ansari*.
## Umm Zayd *de Elder*.
# A woman wey komot de Tayy tribe.
## Umm Zayd *de Younger*, wifey of al-Mukhtar ibn Abi Ubayd.
# Anoda Concubine.
## Aisha.
## Zaynab.
## Umm Abdul-Hawla.
## Umm Salih.
## References


## External links

* Biodata at MuslimScholars.info
* Said Ibn Zayd. Archived from the original on 23 April 2001.